ઈસ્લામાબાદ- પાકિસ્તાનમાં ઈમરાન ખાનની નવી સરકાર તો રચાઈ ગઈ પણ ભારત વિરોધી પાકિસ્તાનની નીતિમાં કોઈ જ બદલાવ આવ્યો નથી. પાકિસ્તાન સરકારે દાવો કર્યો છે કે, પાકિસ્તાનની જેલમાં બંધ ભારતીય નાગરિક કુલભૂષણ જાધવ વિરુદ્ધ તેમની પાસે નક્કર પુરાવાઓ છે. પાકિસ્તાનના નવા વિદેશપ્રધાન શાહ મહમૂદ કુરેશીએ જણાવ્યું કે, તેમને વિશ્વાસ છે કે, ઈન્ટરનેશનલ કોર્ટ ઓફ જસ્ટીસનો (ICJ) ચુકાદો તેમના પક્ષમાં જ આવશે. આપને જણાવી દઈએ કે, એપ્રિલ 2017માં પાકિસ્તાનની એક લશ્કરી અદાલતે 47 વર્ષિય ભારતીય નાગરિક કુભૂષણ જાધવને મોતની સજા સંભળાવી હતી.